62022CJ0360_INF
A Bíróság (hatodik tanács) 2023. november 16‑i ítélete –Bizottság kontra Hollandia (Átvitel utáni nyugdíjtőke)
(C‑360/22. sz. ügy) (
1
)
„Tagállami kötelezettségszegés – EUMSZ 258 cikk – A munkavállalók szabad mozgása – A szolgáltatásnyújtás szabadsága – A tőke szabad mozgása – Az EUMSZ 45., EUMSZ 56. és EUMSZ 63. cikk – Az Európai Gazdasági Térségről szóló megállapodás 28., 36. és 40. cikke – A nyugdíjjogosultságok értékének átvitele – A munkáltató közvetítésével nyújtott kiegészítő nyugdíj – Határon átnyúló helyzet”
1.
Személyek szabad mozgása – Szolgáltatásnyújtás szabadsága – A tőke szabad mozgása – A Szerződés rendelkezései – Az ezen alapvető szabadságokhoz kapcsolódó nemzeti intézkedés vizsgálata – Az alkalmazandó szabályok meghatározásának szempontjai
(EUMSZ 45., EUMSZ 56. és EUMSZ 63. cikk)
(lásd: 18. pont)
2.
Személyek szabad mozgása – Munkavállalók – A Szerződés rendelkezései – Hatály – Adójogszabályok – A migráns munkavállalók által megszerzett nyugdíjjogosultságok értéke átvitelének adóztatására vonatkozó nemzeti jogszabály – Bennfoglaltság
(EUMSZ 45. cikk; EGT‑Megállapodás, 28. cikk)
(lásd: 19–21. pont)
3.
Személyek szabad mozgása – Munkavállalók – Korlátozások – Adójogszabályok – A migráns munkavállalók által megszerzett nyugdíjjogosultságok értéke átvitelének adóztatására vonatkozó nemzeti jogszabály – Másik tagállamban található nyugdíjbiztosítási szervezethez történő átvitel – Kizárólag a nemzeti jog által előírtakkal azonos nyugdíjjogosultság‑visszavásárlási lehetőségek esetén fennálló adómentesség – Megengedhetetlenség – Igazolás – Hiány
(EUMSZ 45. cikk; EGT‑Megállapodás, 28. cikk)
(lásd: 29–35., 49–60. pont és a rendelkező rész 1. pontja)
Rendelkező rész
1)
A Holland Királyság, mivel elfogadta és hatályában tartotta a nyugdíjtőke átvitelére vonatkozó, a Pensioenwet (nyugdíjtörvény) jelen eljárásra alkalmazandó változatának a Wet op de loonbelasting (jövedelemadóról szóló törvény) 19b. cikkének (2) bekezdésével összefüggésben értelmezett 85. cikke (1) bekezdésének b) pontjában és 87. cikke (2) bekezdésének f) pontjában előírt követelményeket, amelyek értelmében a nyugdíjjogosultságok tőkeértékének a Holland Királyságtól eltérő tagállamban található nyugdíjbiztosítási szervezethez való átvitele kizárólag akkor mentes az adókötelezettség alól, ha az e jogosultságok tőkeként történő visszavásárlására vonatkozó lehetőségek azonosak a holland jogban előírt lehetőségekkel, vagy ez utóbbiaknál szigorúbbak, nem teljesítette az EUMSZ 45. cikkből, valamint az Európai Gazdasági Térségről szóló megállapodás 28. cikkéből eredő kötelezettségeit.
2)
A Bíróság a Holland Királyságot kötelezi a költségek viselésére.
(
1
)	HL C 318., 2022.8.22.